**Bulgaarias toimus loomatervishoiualane konverents**

**8.‒9.märtsini toimus Bulgaarias Sofias konverents „Eluslooduse roll loomatervise haldamisel“, mida korraldas Euroopa Komisjon koostöös ELi eesistujariigi Bulgaariaga.**

Konverentsi põhiteemaks on ulukihaiguste haldamine ja sigade Aafrika katku tõrje ning selle roll jahinduses.

ELi plaane ja seadusandlust loomatervishoius käsitles Euroopa komisjoni liige Andrea Gavinelli. Ülevaate loomatervise teemal tegi ka Bulgaaria põllumajandusminister Rumen Porodzanov. Ta rõhutas, et jahimehed roll on ulukihaiguste tõrjel väga oluline ning nad peaksid olema looduses tähelepanelikud ja teavitama metsast toimuvast.

Samuti tegi ELi tervishoiupoliitikast ja tegevustest seoses loomatervishoidu seadusega ülevaate Euroopa Komisjoni loomatervishoiu osakonna juhata Barbara Logar. Ta selgitas, et ulukitõrje programmid on väga olulised ning EL on panustanud ulukihaiguste tõrjumisse palju rahalist ressurssi. Iga aasta saab Euroopa Komisjon anda ulukihaiguste uurimiseks toetust. Sel aastal on seakatku tõttu koostatud 34 toetusprogrammi. Alates 2013. aastaks on seakatku uurimisele ja tõrjele kulutatud 48,3 miljonit eurot. 2018. aastaks on eelarve peaaegu 8 miljonit.

**Marutaud, klassikaline seakatk ja linnugripp nõuavad samuti tõrjet**

Konverentsil arutleti mitmeid ulukihaigusi. Nt oli juttu marutaudist, mis levib enamasti rebaste seas. ELi toetusprogrammid on fokusseeritud eelkõige metsloomade haiguse tõrjumisele. See hõlmab riike Soomest kuni Ungarini. Nt sigade klassikalise katku tõrjeks on kogutud siiani 13,5 miljonit eurot.

Tänaseks on linnugripp jõudnud 19 Euroopa riiki. Selle jaoks on EL teinud ka uued seirekavad. Ka räägiti teistest Euroopa liidu seirekavadest (tuberkuloosi ja kroonilise kurtumustõve kohta).

ELi rahastus ulukihaiguste tarbeks käib eelkõige läbi veterinaariameti, ehk et otseselt jahimehed toetusi selleks ei saa. Neil on kindel eelarveplaan, mille järgi teatud ulukihaigustesse raha paigutatakse.

**Euroopa suurim probleem – seakatk**

Euroopa toiduohutusameti EFSA ekspert Alessandro Brogilia tegi ülevaate seakatku levikust ning tauditõrje kontrollmeetmetest ning rääkis sellest kuidas metssea populatsiooni mõjutab küttimine, lisasöötmise keeld jms. Brogilia sõnul on lisasöötmise keelamine ning küttimismahu suurendamine efektiivsed ning ulukihaiguste tõrjes võtmesõnaks. Samuti teevad nad EFSAs linnugripi uuringuid sihtmärgilist seiret.

Ka Baltikumi veterinaarid rääkisid sigade Aafrika katku levikust ning bioohutusest. Edvins Olsevskis Läti veterinaariaametist selgitas, et me saame seakatku leviku riski vähendada kindlate meetmete abil bioohtusmeetmeid rakendades.

Jahindusest ja seakatkust tegi ülevaate ka Euroopa jahinduse katuseorganisatsioon FACE. FACE esindaja Tom van de Maele rääkis millega jahimehed Euroopas hetkel tegelevad ning toonitas seda, et väga olulisel kohal on kommunikatsioon. „Jahimehed peavad aru saama, et oleme eluslooduse haldajad,“ toonitas Tom. Selleks tõi ta välja, et jahinduses tuleb teha ka teaduslikku tööd ning haridust edendama. Näitena ulukihaiguste seiramisel tõi ta ettekandes välja ka Eesti seakatku bioohutuse järgimise plakati.

Maailma jahindusorganisatsiooni CICist tegi ülevaate Rootsi jahimeeste seltsi liige Torsten Mörner. Ta rääkis samuti jahimeeste tegemistest ning nende rollist ulukihaiguste hooldamisel. Ta ütles, et jahimehed on metsa silmad ja kõrvad, et ehk nad märkavad esimestena sealseid muutusi.

Mörner tõdes, et meil on vaja jahimehi, kes metsas nii-öelda tööd teevad ja ulukihaiguste suhtes kontrolli peavad.

**Jahimehi peaks kaasama koostöösse, kuna:**

* nad veedavad metsas palju aega;
* jälgivad metsloomade tervist;
* teavad hästi metsa ja oskavad orienteeruda;
* väga hea organisatsiooni struktuuriga (nii euroopa- kui maailmapõhiselt);
* suureks abiks testide võtmisel ja andmete kogumisel;
* head sõnumiedastajad (kohalikud ajakirjad, infolehed) jne.

Mörner pidas oluliseks asjaoluks seda, et jahimeeste ja riigiasutuste vahel tuleks juba enne seakatku levikut koostööd teha, et ennetada võimalikku taudi ja selle levikut.

Seakatku hetkeseisust andis ülevaate ka Tšehhi veterinaarameti spetsialist Petr Satran. Ta näitas kuidas on seakatk Tšehhi levinud ning mis on selle ajaga tehtud. 2017. aasta lõpu seisuga on Tšehhis tuvastatud 112 metsseal seakatk. Kuigi tšehhid piirasid taudilevikuala aiaga, on tänaseks juba teada juhtumeid, kus seakatk on sealt välja levinud.

Ka Ukraina toiduohutus ja tarbijakaitseameti inspektor Borys Kobal tegi ülevaate sigade Aafrika katkust. Ukraina esimene SAKi juhtum oli 2014. aastal, kus leiti 16 isendit SAKi tunnustega, nendest 12 metsseal ja 4 koduseal. Kobal näitas ka kui palju ja kuidas uuritakse erinevaid ulukihaiguseid (sööda, sülge jms kaudu). Ukrainas on kasutatud metssigade uurimiseks ka kaeluste metoodikat, et sigade liikumist jms uurida. Sealt tuli välja, et neli erinevat karja kohtuvad tihti ühel samal söödakohal, kus ka haigus tõenäoliselt edasi levib.

**Nakkushaiguste olemus ja sellele lähenemine**

Friedrich Loeffleri instituudi viroloog ja teadur Klaus Depner rääkis nakkushaiguste olemusest eluslooduses. Ta selgitas, et neid on kolme tüüpi, haigused on kas vähese, keskmise või kõrge nakkusohtlikusega. Näiteks seakatk on kõrge nakkusohuga, aga sigade klassikaline katk keskmise nakkusohuga.

Euroopa toiduohutusameti EFSA ekspert Alessandro Brogilia tegi ülevaate ka ulukihaiguste andmebaasist, analüüsidest ning järelevalvest. Samuti näitas Euroopa Komisjoni uuringute strateegia spetsialist Jean-Charles Cavitte lähemalt ulukihaiguste haldamise programme Euroopas.

Põneva ettekande kurtumustõve ja haigusemetoodika kohta tegi Craig Stephan Kanada loomatervise liidust. Ta rääkis kuidas jõudis kurtumustõbi Kanadasse, mis selle suhtes ette on võetud ning kuidas see on riigis levinud. Samuti selgitas Stephan, et ulukihaigustele on viis võimalikku lähenemist: haiguse ignoreerimine, vähendamine, ennetamine ja tõrjumine. Nad on pikaajaliselt koostööd teinud ka riigiasutustega. Koos uuriti parimaid viise ulukihooldele lähenemisele ning neil on plaanis kasutada ka uut strateegiat kurtumushaigusega võitlemisel.

Vaata esinejate ettekandeid (inglise keeles) SIIT: <https://webgate.ec.europa.eu/TMSWebRestrict/resources/js/app/#/library/detail/65753>